D'acord amb el preàmbul de la Llei orgànica 2/2009, d'11 de desembre, de reforma de la Llei orgànica 4/2000, d'11 de gener, sobre drets i llibertats dels estrangers a Espanya i la seva integració social, els poders públics han d'ordenar i canalitzar legalment els fluxos migratoris de tal manera que s'ajustin a la capacitat d'acollida i a les necessitats reals del mercat de treball i, en conseqüència, un dels objectius d'aquesta Llei és justament el de perfeccionar el sistema de canalització d'aquests fluxos reforçant la vinculació de la capacitat d'acollida dels treballadors immigrants a les necessitats del mercat de treball intern.
En coherència amb aquest objectiu, i en aplicació de la normativa vigent, només es poden sol·licitar determinades autoritzacions de residència temporal i treball per compte d'altri si la situació nacional d'ocupació (SNO) permet la contractació del treballador o treballadora; és a dir, quan en el mercat laboral interior no hi ha personal amb el perfil professional adequat, o bé aquest personal és molt escàs.
El Reial decret 557/2011, de 20 d'abril, pel qual s'aprova el Reglament de la Llei orgànica 4/2000, d'11 de gener, sobre drets i llibertats dels estrangers a Espanya i la seva integració social, després de la reforma mitjançant l'esmentada Llei orgànica 2/2009, d'11 de desembre, concreta, a l'article 65, les vies per determinar el sentit de l'impacte de la situació nacional d'ocupació en relació amb una sol·licitud d'autorització de treball per a un lloc de treball concret, que són les següents:
El Catàleg d'ocupacions de difícil cobertura el regula l'article 65 del Reial decret 557/2011, de 20 d'abril.
Amb periodicitat trimestral el Servei Públic d'Ocupació Estatal elabora un catàleg d'ocupacions de difícil cobertura per a cada província o demarcació territorial, i es publica al Butlletí Oficial de l'Estat.
Aquest catàleg relaciona les ocupacions per a les quals es considera que la situació nacional d'ocupació permet tramitar directament una sol·licitud d'autorització de treball, sense necessitat de sol·licitar cap altra gestió al Servei Públic d'Ocupació.
Podeu accedir al Catàleg a través dels enllaços que es detallen.
En tot cas, la mateixa Administració verifica d'ofici si l'ocupació que figura en el contracte està inclosa en el Catàleg.
Si l'ocupació que ha de desenvolupar el treballador per al qual se sol·licita l'autorització de treball no és en aquest catàleg d'ocupacions, cal sol·licitar la gestió de l'oferta de treball al Servei Públic d'Ocupació de Catalunya i atenir-se als resultats que s'obtinguin, o bé acreditar que es produeix una de les circumstàncies que eximeixen d'acreditar-ne la situació nacional d'ocupació.
Cal sol·licitar al Servei Públic d'Ocupació de Catalunya, a través de l' oficina de Treball que correspongui segons el codi postal, la gestió de l'oferta.
Les característiques i el perfil professional que se sol·liciten han de coincidir amb exactitud amb les que s'especifiquen a l'expedient de sol·licitud de l'autorització de treball per a un estranger.
Qui pot sol·licitar la gestió de l'oferta i com s'ha de fer?
L'oferta l'ha de presentar l'ocupador o ocupadora o la persona representant de l'empresa amb capacitat legal per fer-ho, per mitjà del formulari oficial.
El Servei Públic d'Ocupació de Catalunya ha de valorar la coherència entre els requeriments formulats per l'empresa i els efectivament necessaris per al desenvolupament del lloc de treball que s'ofereix.
Quina gestió realitza l'oficina de Treball?
L'oficina de Treball cerca els candidats disponibles amb perfil professional que coincideix amb el que requereix l'oferta, i els presenta a l'empresa.
En cas de no poder complir aquest requisit, lliura a l'empresa un certificat que indica aquesta circumstància, en el qual es fan constar les característiques de l'oferta i la gestió realitzada, i s'indica el nombre de persones inscrites com a demandants d'ocupació per a l'ocupació oferta i si el Servei Públic té accions programades que hi estiguin vinculades, a l'oferta.
L'empresa ha d'incorporar aquest certificat al conjunt documental que conformi l'expedient de sol·licitud de l'autorització de treball, per tal que sigui considerat en el procés d'instrucció.
Cal recordar que és imprescindible incloure a l'expedient l'acreditació formal que el treballador o treballadora compleix tots els requisits que exigeix el Servei Públic d'Ocupació de Catalunya.
No cal acreditar que la situació nacional d'ocupació permet la contractació de persones estrangeres quan: